สาเหตุของชื่อ 9 หม้อ ก็คงเพราะว่าที่หน้าร้านจะมีหม้อเคี่ยวโจ๊กเล็กๆ9หม้อเรียงรายกันเป็นแถวค่ะ
อาจทำให้ทำได้เร็วขึ้นล่ะมั้งนะ

**ตำแหน่งร้าน**
หน้าสเวนเซ่นสาขาข้าวสารเลยค่ะ ใกล้ๆวัดบวรค่ะ

**บรรยากาศ**
โจ๊กริมทางในย่านของกินเยอะๆ ไฟสว่าง คนคึกคัก  สะอาด แต่ไม่มาก

**เมนู**
โจ๊กหมูบลาๆ  มีปาท่องโก๋กรอบๆให้ด้วยนะ ถุงใหญ่เชียว
วิจารณ์รสชาติกันหน่อย  วันนี้สั่งเป็นโจ๊กหมูใส่ทุกอย่างและใส่ไข่ แต่ไม่ใส่ขิง (อ้าว ไหนว่าใส่ทุกอย่าง )

สำหรับตัวความละเอียดของเนื้อโจ๊กนั้นก็ถือว่าอยู่ในระดับปานกลาง พึ่งพาได้ รสชาติของโจ๊กแบบยังไม่ปรุง จืดๆเฉยๆ
ไม่ได้รู้สึกหอมน้ำซุปหรืออะไรกว่าปกติ เนื้อหมูและเครื่องใน ให้เยอะดี สด แต่หมูที่ปรุงมาก็ไม่ได้มีรสชาติโดดเด่น
มากนักค่ะ ยังรู้สึกเฉยๆอยู่ ต้องปรุงเค็มเยอะเพิ่มระดับนึง ถึงพอทานได้ ไม่งั้นจะรู้สึกว่าจืดมากมากเลยหล่ะ
ส่วนปาท่องโก๋กรอบนั้นก็เพิ่ม texture ได้ไม่น้อย  ไม่งั้นก็จะมีแต่เละๆนิ่มๆจืดๆ

**ราคา**
เท่าที่จำได้ประมาณ 40 บาทค่ะ

**บริการ**
รวดเร็วดี หน้าไม่บึ้ง ดูตั้งใจค่ะ ชอบๆ

โดยรวมถือว่าก็อาศัยได้แหละ แต่ยังไม่ถูกใจนัก  แม้คนจะมาทานเยอะก็ตาม เพราะเป็นโจ๊กดึกๆแทบจะร้านเดียวใน
แถวนี้ ชาวต่างชาติก็ดูสนอกสนใจค่ะ คงเห็นว่าแปลก  อยากให้เพิ่มความเข้มข้นของหมูปรุงและตัวโจ๊กอีกสักเล็กน้อย
น่าจะถูกใจกว่านี้ค่ะ ^^